Omistajavalvonta

**Oikeushenkilön ilmoituslomake**

Vähintään 10 %:n, 20 %:n, 30 %:n tai 50 %:n omistusosuuden hankkimisesta tai omistuksen hankkimisesta, joka vastaisi samansuuruista osuutta kaikkien osakkeiden tuottamasta äänimäärästä luottolaitoksessa, rahastoyhtiössä, säilytysyhteisössä, erityisessä säilytysyhteisössä, maksulaitoksessa, vakuutusyhtiössä ja rahoitus- ja vakuutusryhmittymän omistusyhteisössä ja vaihtoehtorahastojen hoitajassa on ilmoitettava Finanssivalvonnalle. Ilmoitus on tehtävä myös, jos omistettujen osakkeiden määrä laskee jonkun yllä mainitun omistusrajan alapuolelle. Sama ilmoitusvelvollisuus koskee myös tilannetta, jossa edellä mainitusta valvottavasta tulee tytäryritys omistajamuutoksen seurauksena.

Ilmoitettavista tiedoista on säädetty Valtioneuvoston asetuksessa 208/2014 (muutettu asetuksella 256/2019). Asetuksen 3 §:ää, 4 §:n 2 ja 3 momenttia ja 5 §:ää ei sovelleta omistusosuuden luovuttamista koskevaan ilmoitukseen. Lomakkeen säädösviittaukset viittaavat edellä mainittuun asetukseen.

Omistusosuuden hankkivan tai luovuttavan oikeushenkilön (myöhemmin ilmoitusvelvollinen) on annettava seuraavat tiedot[[1]](#footnote-1). **Lomakkeen jokaiseen kohtaan tulee vastata.**

|  |  |
| --- | --- |
| 1 Oikeushenkilön (ilmoitusvelvollisen) nimi (VNA 208/2014, 2§ 2 mom. 1 kohta)    Liitteet: kaupparekisteriote ja yhtiöjärjestys tai säännöt | |
| **2 Liiketoiminta (VNA 208/2014, 2§ 2 mom. 2 kohta)**  Yksilöity kuvaus Ilmoitusvelvollisen harjoittamasta liiketoiminnasta. Jos ilmoitusvelvollinen on säätiö tai yhdistys, yhdistyksen tai säätiön tarkoitus. | |
| **3 Ilmoitusvelvollisen ylin johto (VNA 208/2014, 2§ 2 mom. 3 ja 4 kohdat)**  Ilmoitusvelvollisen toimitusjohtajan, tämän sijaisen, hallituksen jäsenen ja varajäsenen sekä muiden ylimpään johtoon (esim. johtoryhmä, merkittävien liiketoiminta-alueiden johtajat) kuuluvien henkilöiden nimi, henkilötunnus, syntymäpaikka ja kotipaikka.    **Liitteet:** Edellä mainittujen henkilöiden ansioluettelot | |
| **4 Ilmoitusvelvollisen taloudellinen asema (VNA 208/2014, 2§ 2 mom. 5 kohta)**  Tilinpäätös viimeksi päättyneeltä tilikaudelta ja sen jälkeen julkistetut osavuosikatsaukset sekä selvitys tili- tai katsauskauden jälkeen tapahtuneista merkittävistä muutoksista ilmoitusvelvollisen taloudellisessa asemassa.    **Liitteet:** Tilinpäätös ja osavuosikatsaukset | |
| **5 Velkajärjestelyt ja konkurssit**  *Tätä kohtaa ei täytetä, kun kyseessä on omistusosuuden luovutus*  Ilmoitusvelvollisen on toimitettava tiedot ja selvitykset ilmoitusvelvollisen toimitusjohtajan ja toimitusjohtajan sijaisen, hallituksen jäsenten ja varajäsenten sekä muiden ylimpään johtoon (esim. johtoryhmä, merkittävien liiketoiminta-alueiden johtajat) kuuluvien henkilöiden vireillä olevista ja päättyneistä velkajärjestelyistä sekä aiemmista konkursseista ja niihin rinnastettavista menettelyistä. **(VNA 208/2014, 3§ 2 mom. 1 kohta)**    Mikäli edellä mainittu henkilö on kieltäytynyt luovuttamasta tietoja, se tulee mainita. **(VNA 208/2014, 3§ 3 mom.)**    Ilmoitusvelvolliseen kohdistuvat vireillä olevat ja päättyneet velkajärjestelyt ja niihin rinnastettavat menettelyt. **(VNA 208/2014, 3§ 2 mom. 3 kohta)** | |
| **6 Rikos- tai sakkorekisteritiedot (VNA 208/2014, 3§ 2 mom. 2 kohta)**  *Tätä kohtaa ei täytetä, kun kyseessä on omistusosuuden luovutus*  Ilmoitusvelvollisen toimitusjohtajan ja toimitusjohtajan sijaisen, hallituksen jäsenten ja varajäsenten sekä muiden ylimpään johtoon (esim. johtoryhmä, merkittävien liiketoiminta-alueiden johtajat) kuuluvien henkilöiden voimassa olevat rikos- tai sakkorekisterimerkinnät[[2]](#footnote-2) sekä tieto näiden henkilöiden vireillä olevista rikosoikeudenkäynneistä ja määräämisestä liiketoimintakieltoon.  Mikäli edellä mainittu henkilö on kieltäytynyt luovuttamasta tietoja, se tulee mainita. **(VNA 208/2014, 3§ 3 mom.)** | |
| **7 Ilmoitusvelvollisen liiketoimintakiellot, toiminnan rajoitukset yms. (VNA 208/2014, 3§ 2 mom. 4 kohta)**  *Tätä kohtaa ei täytetä, kun kyseessä on omistusosuuden luovutus*  Viranomaisten antamat ilmoitusvelvollisen liiketoimintaa koskevat kiellot, rajoitukset ja hallinnolliset seuraamukset. | |
| **8 Ilmoitusvelvollisen merkittävät omistajat (VNA 208/2014, 3§ 2 mom. 5 kohta)**  *Tätä kohtaa ei täytetä, kun kyseessä on omistusosuuden luovutus*  Ilmoitusvelvollisen jokaisen sellaisen osakkeen- tai osuudenomistajan nimi ja osuus kaikista osakkeista tai osuuksista ja äänistä, jonka osuus osakkeista tai osuuksista taikka äänistä on vähintään 10 prosenttia ilmoitusvelvollisen kaikista osakkeista tai osuuksista ja äänistä tai jolla on ilmoitusvelvolliseen tällaiseen omistus- tai ääniosuuteen rinnastettava vaikutusvalta, sekä tiedot osakassopimuksista. | |
| **9 Luottoluokitukset (VNA 208/2014, 3§ 2 mom. 6 kohta)**  *Tätä kohtaa ei täytetä, kun kyseessä on omistusosuuden luovutus*  Ilmoitusvelvollisen luottoluokitus, joka on annettu käyttäen vakiintunutta ja määritettyä luottoluokitusjärjestelmää. [[3]](#footnote-3)    Jos ilmoitusvelvollinen kuuluu konserniin, konsernin luottoluokitus. | |
| **10 Konserniyhtiöt (VNA 208/2014, 3§ 2 mom. 7 kohta)**  *Tätä kohtaa ei täytetä, kun kyseessä on omistusosuuden luovutus*  Jos ilmoitusvelvollinen on konsernin emo- tai tytäryritys, jokaisen sellaisen konserniyrityksen nimi, jonka taseen loppusumma on vähintään 10 prosenttia kaikkien konserniyritysten taseiden yhteenlasketusta loppusummasta, sekä näiden yhtiöiden kotipaikka ja toimiala.    Jos ilmoitusvelvollinen on ulkomainen luottolaitos, sijoituspalveluyritys, rahastoyhtiö, säilytysyhteisö, erityinen säilytysyhteisö, vakuutusyhtiö tai vaihtoehtorahastojen hoitaja, sen konsolidoituun valvontaan tai ryhmävalvontaan kuuluvat säännellyt yritykset ja niiden valvonnasta vastaavat viranomaiset. | |
| Paikka ja päivämäärä | Ilmoitusvelvollisen allekirjoitus ja nimenselvennys |

1. Alla pyydettyjä tietoja voi (lomakkeessa erikseen mainittujen liitteiden lisäksi) toimittaa myös liitetiedostoina. Tällöin lomakkeen kohdassa on mainittava liiteasiakirjan nimi ja tarvittaessa sivunumero, josta tieto löytyy. [↑](#footnote-ref-1)
2. Otteita rikos- ja sakkorekisteristä ei tarvitse toimittaa henkilöiden osalta, joilla on suomalainen henkilötunnus. Finanssivalvonta tarkistaa nämä tiedot suoraan Oikeusrekisterikeskuksesta. [↑](#footnote-ref-2)
3. EU:n luottoluokituslaitoksista annettu asetus (1060/2009) [↑](#footnote-ref-3)